OzLabs/hebrew-wiki-articles huggingface dataset:
חוליאן קסטרו

חוליאן קסטרו (באנגלית: Julian Castro; נולד ב-16 בספטמבר 1974) הוא פוליטיקאי אמריקאי, חבר המפלגה הדמוקרטית שכיהן כמזכיר השיכון והפיתוח עירוני תחת הנשיא ברק אובמה בשנים 2014–2017. קודם לכן כיהן כראש עיריית סן אנטוניו שבטקסס בשנים 2009–2014.

==ביוגרפיה==
קסטרו נולד בסן אנטוניו למשפחה ממוצא מקסיקני. אביו היה פעיל חברתי ומורה למתמטיקה ואמו הייתה פעילה פוליטית שנמנתה עם מקימי מפלגת ראסה אונידה, ואף ניסתה ללא הצלחה להתמודד למועצת העיר. השניים לא נישאו, ונפרדו כשקסטרו היה בן 8. אחיו התאום חואקין אף הוא עוסק בפוליטיקה, ומאז 2013 הוא חבר בבית הנבחרים של ארצות הברית. לאחר סיום לימודיו בבית הספר התיכון התקבל קסטרו לאוניברסיטת סטנפורד, הודות למדיניות העדפה מתקנת, ולמד מדע המדינה ותקשורת. בהמשך, למד משפטים באוניברסיטת הרווארד.

בשנת 2001 נבחר קסטרו לראשונה למועצת העיר סן אנטוניו, ובגיל 27 היה לחבר המועצה הצעיר ביותר בהיסטוריה של העיר. בשנת 2005 התמודד לראשונה על ראשות העיר, אך הפסיד בסיבוב השני לשופט פיל הרדברגר. הוא בחר שלא להתמודד מול הרדברגר ב-2007, ובבחירות שנערכו ב-2009, בהן לא התמודד הרדברגר, ניצח, לאחר שזכה בכ-56% מקולות הבוחרים. בשנת 2011 נבחר לכהונה נוספת, לאחר שזכה בכ-83% מקולות הבוחרים.

עוד באותה השנה, ביקר חוליאן קסטרו בישראל במסגרת שיתוף פעולה בנושא פרויקטים באנרגיה ירוקה בין עיריית סן אנטוניו לבין עיריית תל אביב. במסגרת הביקור, נפגש קסטרו עם ראש עיריית תל אביב רון חולדאי וחתם עמו על אמנת ידידות.

קסטרו נשא את הנאום המרכזי בוועידת המפלגה הדמוקרטית בשנת 2012. ביולי 2014 מונה למזכיר השיכון והפיתוח עירוני תחת הנשיא ברק אובמה, תפקיד אותו מילא עד ינואר 2017.

ב-12 בינואר 2019 הכריז על עצמו כמועמד לנשיאות ארצות הברית. הוא פרש מהמרוץ ב-2 בינואר 2020.

קסטרו מציע רפורמה כוללת בתחום ההגירה לארצות הברית, אותה פירט במאמר בשם "Putting people first" ("קודם כל אנשים"). בין השאר הוא מציע להפסיק לעצור מהגרים, למעט "מקרים חמורים". הצעות נוספות שלו כוללות הפיכת מעבר הגבול לארצות הברית לעבירה אזרחית בלבד (במקום עבירה פלילית כיום), סגירת רוב מתקני המעצר, הגדלת מכסות המהגרים המורשים לעבור ממקסיקו לארצות הברית, הבטחת עורך דין לכל קטין המצוי בהליכי הגירה, הבטחת מקלט למהגרים נפגעי אלימות במשפחה, תוכנית לאזרוח מזורז של כל המהגרים ללא מסמכים המתגוררים כיום בארצות הברית, ומסלול מואץ לאישור איחוד משפחות.

==קישורים חיצוניים==

* 

==הערות שוליים==

קטגוריה:ראשי עיריות בטקסס
קטגוריה:חברי המפלגה הדמוקרטית (ארצות הברית)
קטגוריה:אמריקאים ממוצא מקסיקני
קטגוריה:מזכירי השיכון והפיתוח העירוני של ארצות הברית
קטגוריה:בוגרי אוניברסיטת סטנפורד
קטגוריה:בוגרי בית הספר למשפטים באוניברסיטת הרווארד
קטגוריה:מועמדים לנשיאות ארצות הברית ב-2020
קטגוריה:אמריקאים שנולדו ב-1974
מדליית קרים הטורקית

מדליית מלחמת קרים הטורקית (בטורקית: Kırım Harbi Madalyası) הייתה מדליית מערכה אשר הוענקה על ידי אבדילמג'יט הראשון, סולטאן האימפריה העות'מאנית למשרתים בצבא בריטניה, צרפת וסרדיניה; בעלות בריתה של האימפריה העות'מאנית במהלך מלחמת קרים.

==תיאור==
העיטור הורכב ממדליה אשר הייתה תלויה מסרט עיטור בצבע אדום בעל דפנות בצבע ירוק. החלק הקדמי של המדליה כלל במרכזו טורה של הסולטאן אבדילמג'יט הראשון, מתחתו צוינה השנה 1271 של הלוח המוסלמי (1855/1856 בלוח הגרגוריאני). בצידה האחורי של המדליה מתואר תותח שדה שמעליו ארבעה דגלים לסימול ארבעת בעלי הברית, מתחת לתותח מתואר הדגל של האימפריה הרוסית שנגדה נלחמו. מתחת לאיור מצוין שם המערכה לפי גרסה; 'La Crimea 1855' בגרסה הסרדינית, 'La Crimee 1855' בגרסה הצרפתית, ו-'Crimea 1855' בגרסה הבריטית.

==ראו גם==
* מסדר המג'ידיה
* מדליית קרים הבריטית

==קישורים חיצוניים==

קטגוריה:אותות מערכה
קטגוריה:מלחמת קרים
קטגוריה:האימפריה העות'מאנית: עיטורים
פולוניה ורשה

פולוניה ורשה (בפולנית: Polonia Warszawa) היא קבוצת כדורגל פולנית מעיר הבירה ורשה שנוסדה בשנת 1911, ומשחקת כיום בליגה הרביעית בפולין.

פולוניה ורשה ולגיה ורשה הן שתי המייצגות העיקריות של בירת פולין בכדורגל הפולני.

== היסטוריה ==
פולוניה ורשה נוסדה על ידי תדיאוש גבטנר בשנת 1911 באיחוד של שתי קבוצות בית ספר. גבטנר היה הקפטן הראשון של הקבוצה, ושיחק בתור מגן וקשר ביותר מ-150 משחקים. שם הקבוצה, פולוניה, פירושו פולין בלטינית. הקבוצה הפכה למקצוענית בשנת 1915.

בשנת 1921 נפתחה הליגה הפולנית, ובה הגיעה הקבוצה למקום השני. גם ב-1926 היא הגיעה למקום השני בליגה והפכה לאחת הקבוצות החזקות בפולין.

בשנת 1946, פולוניה זכתה באליפות בפעם הראשונה. האליפות התקיימה בתנאים מוגבלים כיוון שורשה הייתה הרוסה ברובה לאחר מלחמת העולם השנייה. בשנת 1952, הקבוצה זכתה בגביע הפולני. לאחר שנות הצלחתה, ירדה הקבוצות לליגות נמוכות בפולין.

הדרבי הרשמי הראשון בין פולוניה ורשה ללגיה ורשה היה ב-29 באפריל בשנת 1977. המשחק נגמר בתוצאה 1-1, חודש אחרי כן נפגשו הקבוצות שוב והתוצאה הייתה שוב תיקו 1-1. הדרבי בין שתי הקבוצות נחשב לאחד ממשחקי הדרבי החשובים בפולין.

בעונת 1992/1993 חזרה הקבוצה לקדמת הבמה הפולנית כאשר עלתה בחזרה לליגת העל הפולנית לאחר כ-40 שנות היעדרות. בעונת 1999/2000 הקבוצה זכתה באליפות השנייה שלה, למרות שבתחילת העונה לא נחשבה כמועמדת לכך. בעונת 2000/2001 זכתה בגביע ובסופר קאפ הפולניים.

בעונת 2009/2010 הקבוצה שיחקה בליגה האירופית. בסיבוב המוקדמות הראשון הקבוצה ניצחה את קבוצת בודוצ'נוסט פודגוריצה ממונטנגרו. בסיבוב המוקדמות השני הקבוצה ניצחה את קבוצת יובנס/דוגנה מסן מרינו. בסיבוב המוקדמות השלישי הקבוצה הפסידה לקבוצת נאק ברדה מהולנד והודחה מהטורניר.

==תארים==
* אליפות פולין (2): , 
* הגביע הפולני (2): , 
* הסופרקאפ הפולני (1): 
* גביע הליגה הפולני (1): 

==קישורים חיצוניים==

* 

קטגוריה:קבוצות כדורגל פולניות
קטגוריה:ורשה: מועדוני כדורגל
קטגוריה:קבוצות כדורגל שהוקמו ב-1911
סלון

סלון אירופי טיפוסי
סלון ביתי
סלון (בצורה פחות נפוצה בעברית ישראלית: טרקלין) הוא החדר הראשי והגדול בבית מגורים ובו מתנהלים חיי הפנאי והחברה של דרי הבית.
הסלון משמש גם לאירוח והוא החדר המוצג בפני המבקרים. הסלון המודרני כולל לרוב רהיטי ישיבה (כיסאות, ספות, כורסאות) ומערכת בידור ביתית (טלוויזיה, מערכת סטריאו, קונסולת משחקים). בסלון מוצגים גם פריטי עיצוב, חפצי נוי, יצירות אמנות ומזכרות אישיות, המשמשים את בני הבית על מנת להציג תדמית מסוימת לאורחיהם ובאי ביתם. במאה ה-19 באירופה, עם התחזקות הבורגנות ובהשפעת סגנון הבידרמאייר התבסס מעמדו של הסלון כחדר בעל משמעות אסתטית המעידה על תרבותיות הבית ונטבע המושג תרבות הדיור, או בגרמנית וונקולטור Wohnkultur, המשקף היטב את האסתטיקה של הבית והסלון בפרט.

מקור המילה סלון בשפה הצרפתית, ומשמעותו האטימולוגית הוא חדר גדול (ואכן נקרא בעברית בעבר "החדר הגדול"). בעשורים האחרונים משתמשים בעברית גם במונחים חדר מגורים, חדר דיור וחדר אירוח בהשפעת השפה האנגלית (living room). אולם המונח סלון הוא המושרש והנפוץ ביותר בעברית בת זמננו.

בחברה החרדית ניצב במקום בולט בסלון ארון ספרי קודש גדול וארון ובו ויטרינה בה מוצגים תשמישי קדושה נאים (פמוטים, כוס לקידוש וכדומה). במרכז הסלון ניצב השולחן הסלוני הגדול, עליו נערכות סעודות השבת.

בשפה ובתרבות הערבית נקרא חדר האירוח המרכזי בשם ליוואן. לאורך קירותיו מצויות ספות נמוכות ובמרכזו פרושים מחצלות ושטיחים. חדר נפרד או אזור המזרנים והכריות לאורך הקירות נקרא אזור הדיוואן, ההתכנסות. באירועים בהם נהוגה הפרדה בין גברים ונשים מקובל כי הנשים יושבות בדיוואן.

== קישורים חיצוניים ==

[http://www.bbc.co.uk/programmes/b0109gmn הסלון], פרק מתוך תוכנית טלוויזיה של ה-[http://www.bbc.com BBC] על ההיסטוריה של בית המגורים.
== הערות שוליים ==

קטגוריה:בית מגורים
קטגוריה:חדרים
תסמונת חידוש הזנה

תסמונת חידוש הזנה (Refeeding Syndrome) היא תסמונת המתבטאת בסיבוכים מטבוליים וקליניים, המתרחשים בעקבות הזנה מהירה ועודפת לאחר מצב הרעבה או צום ממושך. התופעות שעלולות להתרחש כוללות בין השאר יתר לחץ דם, בצקות, כבד שומני,<ref></ref> אי ספיקת לב, סיבוכים נוירולוגיים ואף מוות. התסמונת מתרחשת 24–72 שעות לאחר תחילת ההזנה.

== התהליך הפיזיולוגי ==
בזמן צום או רעב יש ירידה בהפרשת האינסולין בגוף וכן ירידה בפעילות משאבות נתרן-אשלגן. נוצר מחסור של מים, ויטמינים ומינרלים. כאשר ההזנה מתחדשת, הגלוקוז נספג מהמעיים לדם, וכתגובה לכך מופרש אינסולין. האינסולין מכניס את הגלוקוז, אשלגן, מגנזיום וזרחן לתאי הגוף, והרמה שלהם בדם יורדת. זהו מצב מסוכן שיכול לגרום לתסמיני התסמונת. כדי לשמור על הלחץ האוסמוטי הגוף מתחיל באצירה של נתרן ונוזלים. בנוסף, הפעלה מחדש של המסלולים המטבוליים הקשורים בפחמימות מעלה את דרישת הגוף לתיאמין, קופקטור הנחוץ לפעילות אנזימים בתא.

== אוכלוסיית סיכון ==
אנשים שנמצאים בסיכון לפתח את התסמונת הם אנשים שהיו במצב הרעבה או צום ממושך. ביניהם:
*לוקים באנורקסיה נרבוזה
*קשישים
*חולים במצב של תת תזונה 
*חולים אונקולוגיים
*חולים במחלות הפוגעות במערכת העיכול
*אלכוהוליסטים
*פדויי שבי וחטיפה
*שובתי רעב

== טיפול ==
כדי למנוע את תסמונת חידוש ההזנה, יש לאתר את החולים שנמצאים בסיכון לפתח את התסמונת. לאחר מכן יש להתחיל את ההזנה באופן הדרגתי, כך שבהתחלה נותנים כמויות מזון קטנות ומעלים בהדרגה. לרוב יש לתת תוספת של תיאמין. במידה ויש חסר בזרחן, אשלגן או מגנזיום יש לתת תוסף שלהם לפני תחילת ההזנה. במשך ההזנה יש להעלות בהדרגה את כמות המזון תוך ניטור הרמות של האלקטרוליטים בדם ונתינת תוסף במידת הצורך. לאחר שהחולה מתייצב יש להמשיך בהדרגה עד לכמויות המזון הרגילות.

==ראו גם==
* מחקר הרעב בגטו ורשה

== לקריאה נוספת ==
*L.V.R. Khan.J.Ahmed.S.Khan, J.MacFie, "Refeeding Syndrome: a Literature Review", Gastroenteroi Res Pract, 2011

==קישורים חיצוניים==
* [https://www.ima.org.il/MainSiteNew/EditClinicalInstruction.aspx?ClinicalInstructionId=200 אבחון וטיפול בתסמונת חידוש ההזנה בחולים מאושפזים], באתר ההסתדרות הרפואית
*לורן בן יהודה, [https://drkids.co.il/%d7%aa%d7%96%d7%95%d7%a0%d7%aa-%d7%aa%d7%99%d7%a0%d7%95%d7%a7%d7%95%d7%aa/%d7%94%d7%96%d7%a0%d7%94-%d7%9e%d7%97%d7%93%d7%a9/ תסמונת ההזנה מחדש (רפידינג)], אתר 'דוקטור אפי'

== הערות שוליים ==

קטגוריה:מחלות אנדוקריניות, תזונתיות ומטבוליות
ג'ורג' הודג'סון

ג'ורג' ריצ'י הודג'סון (באנגלית: George Ritchie Hodgson; 12 באוקטובר 1893 - 1 במאי 1983) היה שחיין קנדי, אלוף אולימפי בעל 2 מדליות זהב ושיאן עולם. היה לשחיין הקנדי הראשון שזכה במדליית זהב בשחייה עד אולימפיאדת לוס אנג'לס (1984).

== ביוגרפיה ==
הודג'סון נולד במונטריאול.

במשחקי האימפריה הבריטית שנערכו בשנת 1911 זכה הודג'סון במדליית זהב במשחה ל-1 מייל.

בין השנים 1910–1912 הודג'סון לא הפסיד בשום משחה הן בקנדה והן בארצות הברית.

===אלוף אולימפי ושיאן עולם===
באולימפיאדת סטוקהולם (1912) זכה הודג'סון בשתי מדליות זהב, במשחה ל-400 מטר חופשי בשיא עולם חדש של 5:24.4 דקות, לפני ג'ון הטפילד מבריטניה (5:25.8 דקות) והרולד הרדוויק מאוסטרלאסיה (5:31.2 דקות) ובמשחה ל-1500 מטר חופשי בשיא עולם חדש נוסף של 22:00.0 דקות, לפני הטפילד (22:39.0 דקות) והרדוויק (23:15.4 דקות). תוך כדי המשחה ל-1500 מטר הוא שבר גם את שיא העולם ב-1000 יארד, במשחה ל-1000 מטר והמשיך לשיא עולם גם במשחה ל-1 מייל. כבר בשלב המוקדמות הוא קבע שיא עולם חדש של 22:23.0 דקות. שיאו העולמי במשחה ל-1500 מטר החזיק מעמד 11 שנים ונשבר על ידי ארנה בורג משוודיה (21:35.3 דקות). 

באולימפיאדת אנטוורפן (1920) סיים הודג'סון במקום שמיני במשחה ל-400 מטר חופשי ובמקום תשיעי במשחה ל-1500 מטר חופשי ולא הצליח להגן על תואריו. 

בשנת 1983 נפטר הודג'סון במונטריאול.

== תארים והשגים ==
*בשנת 1968 זכה הודג'סון להכלל בהיכל התהילה הבינלאומי של השחייה.[https://web.archive.org/web/20120818120247/http://www.ishof.org/Honorees/68/68ghodgson.html]

== ראו גם ==

* התפתחות שיא העולם במשחה ל-400 מטר חופשי
* התפתחות שיא העולם במשחה ל-1500 מטר חופשי

== קישורים חיצוניים ==

* 
* 

קטגוריה:שחייני חופשי
קטגוריה:אלופים אולימפיים קנדים: שחייה
קטגוריה:שיאני עולם קנדים: שחייה
קטגוריה:ילידי 1893

קטגוריה:קנדים שנפטרו ב-1983
ברית סעדאבאד

ברית סעדאבאד היא הסכם אי-תוקפנות הדדי למשך חמש שנים, אשר נחתם על ידי טורקיה, איראן, עיראק ואפגניסטן ב-8 ביולי 1937.

ההסכם נחתם בארמון סעדאבאד בטהראן, ביזמת מלך אפגניסטן, מוחמד זאהיר שאה. ב-25 ביוני 1938 אושררו ההסכמים על ידי המדינות החותמות בטהראן, והברית נכנסה לתוקף. ב-19 ביולי 1938 נרשם ההסכם על ידי חבר הלאומים.

ההסכם נחתם בעידוד מערבי מתוך מגמה ליצור ברית מזרח תיכונית איסלמית פרו-מערבית. מבחינת עיראק, נחתם ההסכם בעת שלטונו קצר הימים של השליט הצבאי בכר סדקי, שהיה כורדי, בעוד שראש ממשלתו חכמת סוליימן היה תורכמני. שני אישים אלו נתפסו כפועלים כנגד המגמות הפאן ערביות שרווחו בפוליטיקה העיראקית. חוגים נרחבים בעיראק הצטערו על פירוק האימפריה העות'מאנית וחיפשו לה תחליף. חתימת ההסכם התאפשרה לאחר פתרון סכסוך הגבולות עם טורקיה בעניין מוסול. מבחינת טורקיה היה ההסכם המשך למדיניות חוץ ששאפה להגיע להסכמים עם המדינות השכנות, וההסכם נוסח בדומה להסכם דומה שנחתם ב-1934 בין טורקיה ובין יוון, יוגוסלביה ורומניה.

ההסכם לא הועמד מעולם במבחן, ולמעשה נשאר בגדר אות מתה. תוקפו הוארך אוטומטית לחמש שנים נוספות ב-1943, שכן איש מהצדדים לא הודיע על רצונו באי הארכת ההסכם. בשלב זה היו הן עיראק והן איראן תחת כיבוש בריטניה (איראן נכבשה על ידי כוח בריטי - סובייטי), ולא ניהלו מדיניות חוץ עצמאית.

==קישורים חיצוניים==

* [http://www.worldlii.org/int/other/LNTSer/1938/163.html טקסט של נוסח הברית]
==הערות שוליים==

קטגוריה:ערכים שבהם תבנית בריטניקה אינה מתאימה
סעדאבאד
סעדאבאד
קטגוריה:אפגניסטן: היסטוריה
קטגוריה:טורקיה: אמנות והסכמים
קטגוריה:בריתות
קטגוריה:אמנות והסכמים במאה ה-20
סעדבאד
אש תמיד

[[דמיטרי מדבדב בקבר החייל האלמוני במוסקבה מדליק את כוכב אש התמיד]]
אש התמיד באנדרטה הנמצאת לאתר של [[המוזיאון לרצח העם הארמני בירוואן בירת ארמניה]]
ארלינגטון, וירג'יניה]]
וויניצה אוקראינה]]
האש הבוערת ב"[[שער הגיהנום" בדרווזה]]
להבה נצחית היא להבה, מנורה או לפיד שבוער לתקופה בלתי מוגבלת. בעבר שמשה אש תמיד לצרכים פולחניים שונים. כיום, ברוב המקרים, הפולחן עבורו משמשת אש תמיד הוא להנצחת אדם או אירוע בעל חשיבות לאומית, או כדי לשמש תזכורת למחויבות למטרה משותפת, כגון שלום בינלאומי.

== ביהדות ==

ביהדות, ישנו ציווי לשמור על אש תמיד על גבי מזבח העולה, ומצווה זו נשמרה במשכן ובבתי המקדש עד חורבנם. בבית המקדש השני אף הוקמה מערכה (ערימת עצים) על המזבח שמטרתה היא שמירת אש תמיד. בתקופה המודרנית נהגו בבתי כנסת רבים להציב אש תמיד סמוך לארון הקודש.

== בתרבויות נוספות ==
אש התמיד היא מסורת ארוכה שנים בתרבויות ודתות רבות. באיראן העתיקה העטר (אש קדושה), שטופח על ידי כהן מסור, ייצג את הרעיון של "ניצוצות אלוהיים" או את אמשה ספנטס (האלים) כפי שהבינו אותם בדת הזורואסטריות. מקורות מצביעים על כך ששלוש "שריפות גדולות" התקיימו בתקופת הממלכה האחמנית הפרסית, שנחשבים להתייחסות המוקדמת ביותר לפרקטיקה של יצירת שרפות קהילתיות שבערו תמיד.

בסין, השתמשו לעיתים במנורה נצחית בוערת כאמצעי גלוי של הערצת אב קדמון ונהגו להניח אותה על פני לוח רוחני על מזבח האבות של המשפחה.

== בטבע ==
המונח אש תמיד מתייחס בעיקרו ללהבה המובערת במכוון, אולם יש שהוא מוחל על בעירה טבעיות הנוצרות באמצעות תופעות טבע כגון דליפות גז טבעי, "שריפות כבולות" ושריפות פחם, שכולן יכולות להיות מוצתות תחילה על ידי ברק, פיאזואלקטריות, או פעילות אנושית, ויכולות לבעור אפילו אלפי שנים. בכפר ג'אווה באינדונזיה, הייתה אש תמיד המבוססת על גז טבעי שהוצתה לפני המאה ה-15, ועל אף גשם טרופי ורוחות עזות לא כבתה עד 25 בספטמבר 2020. דוגמה נוספת היא "שער הגיהנום" של דרווזה, הבוער ברצף משנת 1971 ונוצר בטעות בקידוח לחלל תת-קרקעי על ידי גאולוגים סובייטים, והדלקת הבור, תוך מחשבה שהוא יבער מספר ימים בלבד. אש תמיד שבוערת כבר אלפי שנים קיימת ביאנארטאש שבדרום מערב טורקיה וכן בשדה הנפט באבא גורגור שבכורדיסטן העיראקית ובהר וינגן שבניו סאות' ויילס.

== חומר הבעירה ==
בימי קדם בני האדם הזינו את אש התמיד בעץ או בשמן זית. מערכות אש תמיד מודרניות יותר, משתמשות באספקה מוזרמת של בנזין או של גז טבעי.

== אש תמיד למטרת זיכרון ==
אש התמיד לזכר הנשיא האמריקאי ג'ון קנדי, לאחר ההתנקשות בחייו בשנת 1963, היא ככל הנראה הזיכרון הראשון מהסוג שנבנה לכבודו של אדם אחד ידוע (בניגוד ללהבות לזכר אחד או יותר חיילים אלמונים). לאחר הדלקת האש לזכרו, החלו להשתמש באש תמיד לעיתים קרובות יותר ברחבי העולם, כדי לכבד אנשים בעלי חשיבות לאומית או בינלאומית.

==אש התמיד בישראל==
בישראל קיימים מספר מוקדים בהם בוערת "אש תמיד". ביניהם ניתן למנות:
* רחבת משכן הכנסת בירושלים, גלעד לזכר חללי מערכות ישראל
* כיכר רבין בתל אביב, האנדרטה לזכר יצחק רבין
* יד ושם בירושלים, אתר לזיכרון והנצחת השואה בישראל
* יד קנדי בהרי ירושלים, אתר הנצחה לנשיא ארצות הברית ג'ון קנדי
* קבר רבין בחלקת גדולי האומה

==ראו גם==
*הלפיד האולימפי
*תבשיל תמידי

==קישורים חיצוניים==

* [http://afe.easia.columbia.edu/cosmos/prb/journey.htm היסטוריה של פולחן המתים] 
* 

==הערות שוליים==

קטגוריה:אש
קטגוריה:אנדרטאות

__NOTOC__
שלמה שרגאי

שלמה שרגאי (נולד ב-28 ביוני 1937) הוא כותב ספרי הומור וילדים.

== ביוגרפיה ==
שרגאי נולד בפרס ובשנת 1953, כשהיה בן 16 עלה לארץ ישראל והצטרף אל חבורת הנוער בקיבוץ נגבה. ב-1955, כשמלאו לו 18, התגייס לנח"ל המוצנח. בשירותו הצבאי שירת לצד רפאל איתן וגד מנלה בארץ המרדפים. במלחמת ששת הימים שירת במסגרת המילואים בצנחנים, ובמלחמת יום הכיפורים שירת באגד הצליחה (גשר הגלילים של אריק שרון). כן השתתף במלחמת שלום הגליל.

במסגרת גרעין הנח"ל, התיישב ותיגבר את קיבוץ להבות הבשן של השומר הצעיר, על קו שביתת הנשק עם סוריה בגליל העליון. עם שחרורו משירות הסדיר בצה"ל, התקבל כחבר בקיבוץ, שם שימש בתפקיד רכז הנוי.

ב-1967 העתיק את מקום מגוריו לעיר כפר סבא ולפרנסתו עבד כקבלן עבודות פיתוח וכמעצב גינון, כיועץ, כחשב כמויות וכמפקח לעבודות גינון (מוסמך ובעל תואר טכנאות נוף מטעם משרד העבודה). בהמשך עבד כיועץ לתכנון נוף, השקיה וחישוב כמויות לרשויות מקומיות ולקבלנים פרטיים ופרויקטים לאומיים, כגון דרך ארץ - כביש חוצה ישראל.

התנדב מספר שנים בעמותת אנוש בכפר סבא.

למד במסגרת האוניברסיטה הפתוחה ובאוניברסיטת בר-אילן פילוסופיה, ספרות וקולנוע.
השתתף בסדנאות שירה ופרוזה אצל איל מגד ונתן יונתן, ולמד ספרות ילדים בבית ברל.

ב-1998 פרסם את ספר הילדים הראשון שלו, "שבלול". ב-2005 הוציא את "רסיסי הומור" ו"רסיסי חוכמה". ב-2006 הוציא את "יוד הלכה לאיבוד", ספר הומוריסטי ליצירת הנאה חזותית בתהליך רכישת הקריאה עבור ילדים.ב-2020 הוציא את "אוף" והוא ספרו האחרון נכון לעכשיו.

== ספריו ==
* 1998 - "שבלול" - (שתי מהדורות) - בסיוע קרן עמו"ס
* 2005 - "רסיסי הומור" - הוצאת "דני ספרים"
* 2005 - "רסיסי חוכמה" - הוצאת "דני ספרים"
* 2006 - "יוד הלכה לאיבוד" - הוצאת "דני ספרים"
*2020 - "אוף"

<gallery>
Shablul.jpg|שבלול
Rsisi_Humor.jpg|רסיסי הומור
Rsisi_Hochma.jpg| רסיסי חוכמה
Yud_Halcha_Leibud.jpg|יוד הלכה לאיבוד</gallery>

==קישורים חיצוניים==
* 
* 

קטגוריה:מחברי ספרי עיון ישראלים
קטגוריה:עולים בשנות ה-1950
קטגוריה:ישראלים שנולדו ב-1937
מאהאז'אנגה

מאהאז'אנגה (בצרפתית: Majunga) היא עיר נמל בצפון מדגסקר, על חוף האוקיינוס ההודי, במצר מוזמביק. זה הנמל השני בחשיבותו אחרי טומאסינה.

מאהאז'אנגה היא בירת המחוז הנושא את אותו שם ובירת חבל בואני. בעיר מתגוררים, לפי הערכה משנת 2013, 220,000 תושבים. בעיר ישנה קהילה מוסלמית גדולה, דבר שהוביל לתסיסה חברתית בשנת 1977. בעיר יש שדה תעופה המקשר אותה לקומורו ולמיוט. העיר ממוקמת בסמוך לשפך נהר בטסיבוקה הזורם לתוך מפרץ בומבטוקה באמצעות דלתה רחבה.

העיר נוסדה על ידי כ-200 סוחרים הודים בשנות ה-80 של המאה ה-19.
==קישורים חיצוניים==

* 

קטגוריה:מדגסקר: ערים
קטגוריה:אפריקה: ערי נמל
רונן נויבירט

הרב רונן נויבירט (כ"ב בכסלו ה'תשל"א, 20 בדצמבר 1970 – י"ד בניסן ה'תשפ"א, 27 במרץ 2021) היה ממייסדי ארגון "בית הלל" והמנכ"ל הראשון של הארגון. עד שנת תשע"ו שימש כרב קהילת "אהל ארי" ברעננה.

==ביוגרפיה==
נולד בקריית אתא, גדל ברמת גן ולמד בבית הספר אמי"ת גוש דן. למד בישיבה הגבוהה וההסדר "הגולן" שבחספין, בישיבת רמת גן ובכולל בר-אילן.

שירת בצה"ל כקצין ביחידת האיתור התת-מימי וביחידה למשימות תת-מימיות של חיל הים. לדברי מפקד שייטת 13 יואב גלנט צורף נויבירט לכל מבצעי השייטת "בשל היידע הייחודי שלו" והצטיין בפיתוחים מיוחדים. מפקדו אל"ם נתן ברק ציין כי כטכנולוג שהשתתף אינטנסיבית במבצעים, היה נויבירט בעל תרומה ייחודית לביטחון המדינה. נויבירט שימש כרס"ן במילואים בשייטת 13.<ref></ref>

בעל סמיכה לרבנות ובעל תואר ראשון במתמטיקה ובמדעי המחשב מאוניברסיטת בר-אילן. עסק במשך שנים בהיי-טק כמנהל טכנולוגיות.

=== רבנות ופעילות ציבורית ===
בין השנים תשס"ז–תשע"ב (2007–2012) שימש כראש מיזם 'קהילות' ו'צוהר לחגים' בארגון צהר וכראש קשרי החוץ של הארגון. עמד בראש תוכנית בני חו"ל בישיבת ההסדר פתח תקווה. שימש כרב קהילת "מוריה" בכפר גנים שבפתח תקווה. שימש כארבע שנים כרב שליח מרכזי של תנועת בני עקיבא צפון אמריקה, וכר"מ במכינה הקדם-צבאית "קשת יהודה" שברמת הגולן.

בשנת 2012 עמד בראש קבוצת רבנים ורבניות שהקימו את הארגון "בית הלל" ושימש כמנכ"ל הראשון של הארגון, תפקיד שממנו פרש בתחילת 2015. בספטמבר 2016 הודיע על הקמת תנועה חדשה, "ואהבת"א", תחת המוטו: "יהדות נוסח תל אביב". בין פסיקותיו, בולט היתר שירת נשים בפני גברים בהקשר של קדושה, הצעתו ליצירת מתווה הלכתי לנישואין אזרחיים<ref></ref>.

ביולי 2018 נבחר לרב קהילה בקיסריה.

הרב נויבירט נפטר ממחלה בערב פסח ה'תשפ"א, 27 במרץ 2021.

=== חיים אישיים ===
היה נשוי לד"ר פנינה נויבירט, שופטת בית המשפט המחוזי בירושלים, בתו של הרב פרופ' דניאל הרשקוביץ, ולהם ארבעה ילדים. בשנת 2016 בני הזוג התגרשו. היה תושב גבעתיים. אחיו הוא הרב ד"ר אורי נויבירט, מרצה במכללת תלפיות ומחבר הספרים "הפסיכולוגיה של האושר" ו"תורת הגוף והנפש".

==ספריו==
* [https://www.ybook.co.il/book/6775/לגעת-בזמן לגעת בזמן: החיים כחוויה בעולם המדרש], הוצאת ידיעות ספרים, 2016
* [https://www.ybook.co.il/book/7736/גשר-ההלכה גשר ההלכה: פסיקת הלכה בדור פוסטמודרני] אתגרים, משברים והזדמנויות, הוצאת ידיעות ספרים, 2020
* [http://www.urimpublications.com/the-arrow-halakhic-bridge-a-vision-of-jewish-law-in-the-postmodern-age.html The Narrow Halakhic Bridge: A Vision of Jewish Law in the Post-Modern Age], Urim Publication, 2020
* [https://www.ybook.co.il/book/8186/גשר-האמונה גשר האמונה: שאלות הנצח במבט פוסטמודרני], הוצאת ידיעות ספרים, 2022

==קישורים חיצוניים==

* 
* 
* 

==הערות שוליים==

קטגוריה:בוגרי אמי"ת גוש דן
קטגוריה:בוגרי ישיבת הגולן
קטגוריה:בוגרי ישיבת רמת גן
קטגוריה:בוגרי אוניברסיטת בר-אילן
קטגוריה:פתח תקווה: רבנים
קטגוריה:כפר גנים: אישים
קטגוריה:רבני צהר
קטגוריה:רבני המכינה הקדם-צבאית קשת יהודה
קטגוריה:רעננה: רבנים
קטגוריה:גבעתיים: אישים
קטגוריה:מנהלים ישראלים
קטגוריה:חיילי חיל הים הישראלי
קטגוריה:בוגרי העתודה האקדמית
קטגוריה:ישראלים שנולדו ב-1970
קטגוריה:ישראלים שנפטרו ב-2021
קטגוריה:רבני ארגון בית הלל
טרנטולה אדומת רגליים מקסיקנית

טרנטולה אדומת רגליים מקסיקנית (שם מדעי: Brachypelma emilia) היא מין של טרנטולה יבשתית קרובה מאוד לטרנטולה אדומת ברכיים מקסיקנית המפורסמת. הקרבה הגנטית מאפשרת למינים להתרבות בינם לבין עצמם, אם כי ברוב המקרים יהיו הצאצאים עקרים. כמו אדומת הברכיים, מדובר בטרנטולה רגועה הנחשבת פופולרית בקרב המגדלים. מדובר בטרנטולה הגדלה באיטיות וכמו במינים רבים מסוג ברכיפלמה ומשפחת הפרווניתיים בכלל, הנקבות יכולות להגיע לגיל מופלג של מספר עשורים.

==תיאור==
לאדומת רגליים מקסיקנית בוגרת יש גוף כהה, ומפרק הרגל השני שלה הוא בצבע ורוד, אדום או כתום. חלקו העליון של השלד החיצוני שלה בהיר, ובחלקו הקדמי משולש שחור ברור. צבעיה של הטרנטולה ברורים יותר מיד לאחר הנשל.

אורך גופה של נקבה בוגרת הוא כ-10 ס"מ, ומוטת רגליה כ-15 ס"מ. משקלה של נקבה בוגרת נע בין 15 ל-16 גרם.

==כחיית מחמד==
כרוב הברכיפלמות, גם מין זה הוא רגוע יחסית, אולי אף יותר מאדומת הברכיים. נתון זה יחד עם צבעיה וגודלה המרשים הופכים אותה לחיית מחמד פופולרית בקרב מגדלים. הטיפול בה נחשב פשוט יחסית, וכמו מרבית הברכיפלמות, היא מוגדרת כטרנטולה המתאימה למגדלים מתחילים.

גם כשהיא במצב מצוקה אדומת הרגליים כמעט לעולם לא תנשך אדם, אך תבעט שערות צורבות מבטנה כשהיא חשה מאוימת.

==קישורים חיצוניים==

==הערות שוליים==

אדומת רגליים מקסיקנית
קטגוריה:מקסיקו: מינים אנדמיים
קטגוריה:מקסיקו: פרוקי-רגליים
צביקה שטרנפלד

צביקה שטרנפלד (נולד ב-1955) הוא משורר ופסיכולוג ישראלי.

==ביוגרפיה==
צביקה שטרנפלד נולד בוורוצלב, פולין. עם עלייתו ארצה ב-1957 התגורר בקריות. עשור לאחר מכן עזב עם משפחתו את הארץ, לאחר שאביו קיבל משרה בחו"ל. עם סיום לימודיו בהמבורג, כשבידו תעודת בגרות בריטית, נסע שטרנפלד ללמוד רפואה בבריסל. בשנת 1977, לאחר שירותו בצה"ל, נישא לדורית. באותה שנה התחיל ללמוד באוניברסיטת חיפה, והשלים תואר ראשון בלשון עברית ובפסיכולוגיה וכן תואר שני בפסיכולוגיה. כיום הוא עוסק בהנחיית קבוצות ובייעוץ משפחתי וזוגי. עד שנת 2003 היה יו"ר אגודת הסופרים העבריים סניף חיפה.

שירתו מאופיינת בהומור, נגיעה ברבדים שונים של האדם ועיסוק בטווח רחב של סוגיות בתחומי הוויה האנושית.

שטרנפלד זכה בפרס אקו"ם לשנת 2007 ופרס ראש הממשלה בשנת 2015.

כיום הוא מתגורר בחיפה, נשוי ואב לשלושה. בתו הבכורה, מעין, משוררת אף היא.

==ספריו==
*שירים שקטים ברשת ג': יומן מילואים, תל אביב: הוצאת ירון גולן, 1989
*המרקיזה מגובארי: שירים, תל אביב: הוצאת הקיבוץ המאוחד, 1992
*פרקי החזנות של באך, תל אביב: ספרית פועלים, 1995
*פליטים של זמן, ירושלים: הוצאת כרמל, 2003
*רקתה של הבדידות: שירים 1977–2007, אחרית דבר: אבידב ליפסקר, תל אביב: קשב לשירה, 2008
*מפזר הזכוכית, תל אביב: קשב לשירה, 2009
*על סף התיבה, תל אביב: קשב לשירה, 2011
*בורו, חיפה: פרדס הוצאה לאור, 2012
*אלוהים הוא מכר מהתקופה הסטודנטיאלית, תל אביב: קשב לשירה, 2014
*תל-כזאב, תל אביב: קשב לשירה, 2016
*צלם הפפראצי של אלוהים, תל אביב: אבן חושן, 2017
*לדה, הברבור ואני, תל אביב: אבן חושן, 2018
*3,2,1,0, תל אביב: עתון 77, 2022

==תרגומים==
*אחוזת צל מאת ז'אן פולן, קשב לשירה, 2016 - מצרפתית
*קנטאורים מאת זוזנה גינצ'נקה,הוצאת אבן חושן, 2021 - מפולנית

==לקריאה נוספת==
* קובי נסים, משורר בגוב תרבויות, על המשמר, י"ח בניסן תשנ"ג, 9 באפריל 1993, עמ' 20. על: צביקה שטרנפלד, המרקיזה מגובארי : שירים (תל אביב : הקיבוץ המאוחד, 1992)
* מוריה דיין-קודיש, "שטרנפלד, צביקה", לקסיקון הֶקְשֵרִים לסופרים ישראלים (תשע"ד 2014), עמ' 927–928.

==קישורים חיצוניים==
* 
* [http://www.icast.co.il/default.aspx?p=Podcast&id=346849&cid=346850 "מוזיקה ישראלית ושירה עם המשורר צביקה שטרנפלד"], שידור מיוחד של רשת ג' וקול יזרעאל במסגרת שבוע הספר, מנחה: ענת שרון-בלייס, אתר ICast.
* [http://www.nillydagan.com/סופ-ש-שירה-מספר-37-15-8-2013/762-צביקה-שטרנפלד צביקה שטרנפלד באנתולוגיה מקוונת לשירה עברית, באתר של נילי דגן]
* 

קטגוריה:משוררים ישראלים
קטגוריה:משוררים כותבי עברית
קטגוריה:זוכי פרס אקו"ם
קטגוריה:ישראלים ילידי פולין
קטגוריה:עולים בשנות ה-1950
קטגוריה:ישראלים שנולדו ב-1955
מדליית שירות המערכה המצטבר

מדליית שירות המערכה המצטבר (באנגלית: Accumulated Campaign Service Medal) היא מדליית מערכה של הממלכה המאוחדת אשר ניתנת לכל מי ששירת בכוחות המזוינים של בריטניה, בתפקידים שונים במשרד הביטחון או כאזרחים אשר מתוקף תפקידם משרתים באותם אזורים. 

הגרסה הראשונה של המדליה נוסדה בשנת 1994 וניתנה למי ששירת בשירות פעיל למשך תקופה של 1080 ימים, על כל פרק זמן דומה אשר הצטבר הוסף אבזם עלה אלון. ב-1 ביולי 2011 תוקנה זכאות המדליה ונוסדה הגרסה השנייה, גרסה זו קיצרה את תקופת השירות הפעיל לכדי 720 ימים.

==תיאור==
המדליה מורכבת מדיסק עשוי כסף בקוטר 36 מ"מ. בחלקה הקדמי מוצבת דמותה של המלכה אליזבת', בטבעת סביבה נכתב בראשי תיבות תוארה המלכותי המלא; 'ELIZABETH II DEI GRATIA REGINA FID DEF' (אליבת' השנייה, בחסד אלוהים, מגנת האמונה).

מצידה השני של המדליה נכתב למען שירות מערכה מצטבר 'FOR ACCUMULATED CAMPAIGN SERVICE' בארבע שורות נפרדות. מילים אלו מוצגות לרקע ענפי אלון.

המדליה תלויה מסרט המורכב מפס סגול שבשני צדדיו פסים ירוקים, ובמרכז פס זהב, בגרסה השנייה של המדליה ישנם שני פסי זהב במרכז. הסרט הוא בעצם סרטו של מדליית שירות המערכה (1962) בתוספת של פס או שני פסי זהב במרכז. תצורה זו נהוגה גם באות העיטור (גרסה מוקטנת של העיטור אשר נענדת באירועים לא פורמליים).

==זכאות==

במקור נועדה המדליה להוקיר חיילים אשר שירתו מספר פעמים למשך תקופות שירות שונות בצפון אירלנד, שירות זה הוערך על ידי מדליית השירות הכללי של 1962 בתוספת אבזם 'צפון אירלנד' בלבד. הגרסה הראשונה של שנת 1994, הוענקה רטרואקטיבית לכל מי ששירת שירות פעיל מצטבר של 36 חודשים (1080 ימים) החל מה-14 באוגוסט 1969. משרתים במשרה חלקית ברגימנט האירי המלכותי היו צריכים לצבור רק 1000 ימים של שירות פעיל.

החל משנת 2008 נכנסה לתוקף הגרסה החדשה של המדליה, אשר תנאי הזכאות שלה הורדו לכדי שירות פעיל מצטבר של רק 24 חודשים (720 ימים). כחלק מהתקנות החדשות הוכללו לא רק המשרתים בכוחות המזוינים, אלא גם משרתים במשרד הביטחון ואזרחים אשר פעלו ועבדו כחלק מפרויקטים של משרד הביטחון.

תנאי ראשוני לקבלת המדליה היא הענקה קודמת של מדליית השירות הכללי (1962), או מדליות מערכה נוספות הכוללות את תקופת השירות הנדונה (מדליות מערכה אלו עשויות לעיתים אף להיות מוענקות על ידי מדינות אחרות).

==קישורים חיצוניים==
* [http://www.mod.uk/DefenceInternet/DefenceNews/HistoryAndHonour/QualifyingTimeForAccumulatedCampaignServiceMedalReduced.htm עמוד על תנאי הזכאות החדשים] באתר משרד הביטחון הבריטי.
* [https://web.archive.org/web/20121118201201/http://www.awardmedals.com/accumulated-campaign-service-medal-p-528.html תיאור העיטור] באתר 'אוורד מדלס'.

==הערות שוליים==

שירות המערכה המצטבר
¡Uno!

(אחד בספרדית) הוא אלבום האולפן התשיעי של הלהקה האמריקאית גרין דיי. האלבום הוא חלק מטרילוגיית האלבומים "", שיצאו בספטמבר-דצמבר 2012. , הראשון שבהם, יצא בתאריך 25 בספטמבר 2012. לפי דבריה של הלהקה הטרילוגיה תחזור לשורשי הלהקה. הסינגל הראשון מהאלבום שיצא הוא Oh Love, אשר יצא ב-16 ביולי 2012 והציג סגנון אשר שונה מסגנונה הקודם של הלהקה. לסינגל יצא גם קליפ. שמו של הסינגל השני הוא Kill the DJ אשר גם לו יצא קליפ. לסינגל השלישי, Let Yourself Go, הלהקה הוציאה גם קליפ הופעה. ב-12 בספטמבר 2012 יצא הקליפ לשיר Nuclear Family וב-25 בספטמבר 2012 יצא קליפ לשיר Stay the Night. בשבוע הראשון ליציאתו נמכרו 139,000 עותקים של האלבום. בנוסף, האלבום זכה להיות אלבום כסף בבריטניה.

==רשימת הקטעים באלבום==

===Oh Love===

Oh Love יצא כסינגל הראשון מהאלבום. הסינגל יצא לאור ב-16 ביולי 2012. השיר בוצע טרם יציאתו בהופעה סודית של הלהקה, בה בוצעו מספר שירים חדשים.

השיר מציג פאנק רוק בשילוב סגנון ה-Power Pop שעד כה לא היה בשימוש בשירי הלהקה. הסגנון די דומה לרוק האלטרנטיבי. מעריצי הלהקה התאכזבו מהסגנון בגלל שהוא שונה מאוד מסגנונה של הלהקה ובגלל שהלהקה הודיעה שהאלבום יחזור לשורשיו ולפי השיר זה לא נראה נכון. בענייני אחרים השיר צלח וסגננו לא אכזב.

בתאריך 16 באוגוסט 2012 הוציאה הלהקה את הקליפ לשיר Oh Love. בקליפ נראים חברי הלהקה מנגנים את השיר ומולם יש חבורה של נשים בלבוש חושפני. הקליפ זכה עד כה למעל 47 מיליון צפיות (נכון ל-1 ביוני 2024).

===Kill the DJ===

Kill the DJ הוא הסינגל השני מהאלבום. הסינגל יצא ב-15 באוגוסט 2012. למרות שהוא הסינגל השני באלבום הוציאה הלהקה את השיר Let Yourself Go לפניו. השיר מציג את הסגנון החדש Power Pop ביחד עם סגנון חדש נוסף בשם דאנס פאנק ובנוסף יש בשיר מעט פאנק רוק, דבר שאכזב את מעריצי הלהקה.

לשיר יצא קליפ ב-4 בספטמבר 2012. בתחילת הקליפ רואים את חברי הלהקה נוהגים באופנועים במדבר. אחרי הפזמון הקליפ עובר למסיבה. תחילה חברי הלהקה הולכים בין האנשים ובהמשך הם מנגנים על הבמה.

==קישורים חיצוניים==

* 

* 

קטגוריה:אלבומי גרין דיי
קטגוריה:ערכים שבהם תבנית בריטניקה אינה מתאימה
קטגוריה:אלבומים באנגלית
קטגוריה:אלבומי פופ-פאנק
טומאסינה

טומאסינה (Toamasina בכתב פונטי: toˈmasinə̥) או טאמאטאב (Tamatave) היא עיר הנמל העיקרית של האי מדגסקר.

העיר היא בירת מחוז טומאסינה ושל חבל אצינאנאנה. העיר שוכנת על חוף האוקיינוס ההודי ועל פי הערכה משנת 2014 יש בה 300,813 תושבים. בעיר יש שדה תעופה ואוניברסיטה.

בעיר חולון היה רחוב בשם רחוב טמטב. הרחוב קיבל את שמו בשנות ה-60, כאשר למדינת ישראל היו יחסים חמים עם מדגסקר. כיום הוא נקרא על שם רחבעם זאבי.

==ערים תאומות==
* 
* 
* 

==קישורים חיצוניים==

* 

== הערות שוליים ==

קטגוריה:מדגסקר: ערים
קטגוריה:אפריקה: ערי נמל
¡Dos!

(שתיים בספרדית) הוא אלבום האולפן העשירי של הלהקה האמריקאית גרין דיי. האלבום הוא חלק מטרילוגיית אלבומים שתכונה "
". הטרילוגיה כוללת שלושה אלבומים. השני בהם יצא בתאריך 13 בנובמבר 2012. לפי דבריה של הלהקה הטרילוגיה תחזור לשורשי הלהקה.

== רשימת השירים ==
# See You Tonight
# Fuck Time
# Stop When the Red Lights Flash
# Lazy Bones
# Wild One
# Makeout Party
# Stray Heart
# Ashley
# Baby Eyes
# Lady Cobra
# Nightlife
# Wow, That's Loud
# Amy

==קישורים חיצוניים==

קטגוריה:אלבומי גרין דיי
קטגוריה:ערכים שבהם תבנית בריטניקה אינה מתאימה
קטגוריה:אלבומים באנגלית
משה צברי

משה ("מוסא") צברי (נולד ב-1954) הוא מבכירי השב"כ וסיירת מטכ"ל לשעבר.

==ביוגרפיה==
צברי נולד בישראל וגדל בפתח תקווה למשפחה שעלתה מתימן. את לימודי התיכון עשה בפנימיית "שטיינברג" למחוננים בכפר סבא.

===שירות צבאי===
בשנת 1972 התגייס לצה"ל והחל קורס טיס, אך נשר ממנו, התנדב לסיירת מטכ"ל ועבר הכשרה כמפקד כיתה. לחם במלחמת יום הכיפורים ברמת הגולן תחת פיקודו של יוני נתניהו. נפצע במהלך המלחמה בכפר דורין. השלים קורס קציני חי"ר בהצטיינות ושימש מפקד צוות ביחידה 504. השתחרר בשנת 1978.

במלחמת שלום הגליל, בשנת 1982, במסגרת שירות מילואים, סופח כאיש היחידה לסיירת גולני ולחם בקרב על כפר סיל. במהלך המלחמה נפצע בבחמדון. 

עם החלמתו מהפציעה שב לסיירת מטכ"ל ושימש כמפקד פלגה מבצעית. בשנת 1984 לקח חלק במבצע של היחידה במדינת אויב. המבצע הסתבך מאוד ויחד עם חברו - אבי דיכטר (לימים ראש השב"כ) פעל לחילוץ הכוח.

בשנת 1987, בגיל 33, לאחר שהשתתף במספר רב של מבצעים מיוחדים במדינות אויב, השתחרר מצה"ל בדרגת סא"ל.

===שירות בשב"כ===
בשנת 1989 התגייס לשב"כ ושירת באגף המבצעים של הארגון כראש מחלקה ולאחר מכן כראש חטיבה מבצעית (מקביל לדרגת תא"ל בצה"ל). 
בשנת 1994 מונה לקצין ביטחון מטעם השב"כ בטורונטו, במעמד קונסול. 
בשנת 1998 מונה לראש האגף הביטחוני לסיוע (מקביל לדרגת אלוף בצה"ל), האמון על הטיפול בסייענים ובסוכנים של השב"כ, "המוסד", צה"ל ומשטרת ישראל, וכן על הטיפול באנשי צד"ל לאחר נסיגת צה"ל מלבנון. 
בשנת 2001 מונה כראש האגף למשאבי אנוש.
בדצמבר 2004 פרש מן השירות.

===לאחר הפרישה===
בשנת 2005 הקים את חברת "אושר - הדרכה וייעוץ בע"מ" העוסקת בפרויקטים בתחומי ההדרכה והייעוץ האסטרטגי לחברות בינלאומיות וממשלתיות בחו"ל ובישראל.
במהלך השנים 2007- 2010 היה שותף ב"החברה הבינלאומית להגנה וחילוץ" וכן בחברת "QG" שעסקו בפרויקטים ביטחוניים וארגוניים.
בשנת 2010–2011, במסגרת שירות מילואים שימש צברי כראש ועדת חקירה צה"לית שבדקה את התנהלותו של בועז הרפז בעת שהיה איש מערך המ"מ.

בין השנים 2011-2013 הקים וניהל פרויקט ביטחוני רגיש בארצות הברית.
בין השנים 2014- 2018 -היה שותף עם האלוף (מיל') גדי שמני בחברת "GME TRUST", העוסקת בניהול משברים ובשיפור תהליכי עבודה והטמעתם.
בין השנים 2018- 2022 שימש כסגן נשיא לחדשנות בחברת "ICTS Europe".
מאז, הוא משמש (חלקית) כשותף וכסמנכ"ל אסטרטגיה בחברת MODUCAN (חברה אמריקאית) העוסקת בפיתוח מוצרים לבניה מודולארית מפלדה. 
כמו כן הוא כמנכ"ל חברת "אושר- הדרכה וייעוץ בע"מ" משמש כיועץ לחברות בינ"ל בתחום ניהול משברים ושיפור תהליכי עבודה בארגונים.

===השכלה===
צברי הוא בעל שלושה תארים מהטכניון: תואר ראשון בהנדסת מיפוי וגאו אינפורמציה, תואר שני בהנדסת תעשייה וניהול, תואר שלישי במדעים. בוגר התוכנית למנהלים AMP של וורטון.
במהלך השנים עבר קורסים בנושאים: דירקטורים, ניהול פיננסי לבכירים, ניהול בכיר ועוד.

===דירקטור===
בין השנים 2005-2007 היה חבר דירקטוריון בחברת "קשרי תעופה".
משנת 2014 הוא משמש כדירקטור בחברת "מגל". (כיום: חברת SENSTAR).

===חיים אישיים===
צברי נשוי לוורד ואב לשלושה.

==קישורים חיצוניים==
* .
* .
* .

==הערות שוליים==

קטגוריה:ראשי האגף למשאבי אנוש בשב"כ
קטגוריה:לוחמי סיירת מטכ"ל
קטגוריה:סגני-אלופים בצה"ל
קטגוריה:דירקטורים ישראלים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1954
מדליית השירות הכללי (1962)

מדליית השירות הכללי 1962 (באנגלית: General Service Medal בר"ת: 1962 GSM) הייתה מדליית מערכה אשר הוענקה למשרתים בכוחות המזוינים של בריטניה על השתתפות במערכות השונות בתקופת השנים 1962–2007. העיטור נוסד בשנת 1964 וניתן לחיילים אשר השתתפו בתקופה האמורה במערכות, ביניהם; צפון אירלנד, מלחמת וייטנאם ומלחמת לבנון הראשונה.

המדליה נוסדה כדי להחליף ולאחד את מדליית השירות הכללי (1918) (שהוענק למשרתים בצבא הבריטי וחיל האוויר המלכותי) ומדליית השירות הכללי של הצי (שהוענק למשרתים בצי המלכותי). המדליה הייתה פעילה כאמור עד לשנת 2007 כאשר היא הוחלפה במספר מדליות מערכה (מדליות השירות המבצעי; Operational Service Medal).

==תיאור==
המדליה מורכבת מדיסק עשוי כסף בקוטר 36 מ"מ. בחלקה הקדמי מוצבת דמותה של המלכה אליזבת', בטבעת סביבה נכתב בראשי תיבות תוארה המלכותי המלא; 'ELIZABETH II DEI GRATIA REGINA FID DEF' (אליבת' השנייה, בחסד אלוהים, מגנת האמונה).

מצידה השני של המדליה נכתב למען שירות מערכה 'FOR CAMPAIGN SERVICE' ומעל הכיתוב מוצב הכתר הבריטי. 

המדליה תלויה מסרט המורכב מפס סגול עבה שבשני צדדיו פסים ירוקים דקים. תצורה זו נהוגה גם באות העיטור (גרסה מוקטנת של העיטור אשר נענדת באירועים לא פורמליים).

==אבזמים==
סך הכל היו 13 אבזמים לציון פעולות ומערכות שונות שניתנו לענידה על סרט העיטור. המספר הרב היותר שניתן לאדם אחד הוא ככל הנראה שישה.
{|
|
* בורנאו (Borneo): העימות האינדונזי-מלזי
* רדפן (Radfan): המערכה בתימן
* דרום חצי האי ערב (South Arabia): המערכה בתימן
* חצי האי המלזי (Malay Peninsula): העימות האינדונזי-מלזי
* דרום וייטנאם (South Vietnam): מלחמת וייטנאם
* צפון אירלנד (Northern Ireland): העימותים בצפון אירלנד
|
* דופאר (Dhofar): המערכה בתימן
* לבנון (Lebanon): מלחמת לבנון הראשונה
* פינוי מוקשים (Mine Clearance): שירות במפרץ סואץ
* המפרץ (Gulf): מפרץ סואץ והמפרץ הפרסי
* כווית (Kuwait): מלחמת המפרץ
* צפון עיראק ודרום טורקיה (N. Iraq & S. Turkey): מלחמת המפרץ
* מערכות אוויר בעיראק (Air Operations Iraq): פעילות אווירית לאחר מלחמת המפרץ
|}

==קישורים חיצוניים==

* [http://www.stephen-stratford.co.uk/gsm_1962.htm תיאור העיטור] באתר 'סטיבן-סטרטפורד'.
* [http://medals.nzdf.mil.nz/category/h/h22.html תיאור העיטור] באתר משרד הביטחון של ניו זילנד.
* [http://www.defence.gov.au/medals/Content/+040%20Campaign%20Medals/+050%201945-1975/+070%20GSM%201962/default.htm תיאור העיטור] באתר משרד הביטחון של אוסטרליה.

השירות הצבאי הכללי 1962
סוטר

סוטר (אנגלית: Suter) היא נוזקה צבאית שפותחה על ידי BAE Systems המשמשת את חיל האוויר האמריקאי לתקיפת מערכות נ"מ.

== היסטוריה ==
סוטר פותחה בעקבות גישה חדשה בלוחמה אלקטרונית. התוכנה משבשת את מערכות ההגנה של האויב על ידי חדירה לרשת התקשורת ולא על ידי הזנת מידע חיצוני שגוי, כפי שנהוג באמצעים משבשי מכ"ם אחרים. לתוכנה שלושה דורות:
*סוטר 1 - ניטור המידע שנקלט על ידי מפעיל מכ"ם האויב. 
*סוטר 2 - שליטה ברשת התקשורת של האויב ושליטה בחיישנים של המכ"ם.
*סוטר 3 - שליטה בקישור של מערכות המכ"ם עם מערכות אויב אחרות כטילים בליסטיים וטילי קרקע-אוויר ניידים.

את הנוזקה ניתן לשדר ממטוסים שונים כגון F-16CJ ומערכות מל"ט. הפכה פעילה מאז 2006 ונוסתה על ידי חיל האוויר האמריקאי בעיראק ובאפגניסטן.

בכירים בחיל האוויר האמריקאי העריכו שטכנולוגיה דומה קיימת גם לחיל האוויר הישראלי ובעזרתה הצליחו ב-2007 מטוסי חיל האוויר לחמוק ממערכות המכ"ם החדישות של סוריה בזמן תקיפת הכור הגרעיני בסוריה.

==הערות שוליים==

קטגוריה:לוחמה קיברנטית בארצות הברית
קטגוריה:תוכנות זדוניות
קטגוריה:דיכוי הגנה אווירית
פיטר לרנג'יס

פיטר לרנג'יס (באנגלית: Peter Lerangis; נולד ב-19 באוגוסט 1955, ברוקלין, ניו יורק) הוא סופר אמריקני, שנוהג לעיתים להיות סופר צללים.

==קריירה==
עבודתו של לרנג'יס כוללת את Smiler's Bones, את הספר Somebody, Please Tell Me Who I Am (יחד עם הארי מזר), את הספר Drama Club, את סדרת Spy X, סדרת Watchers, סדרת Abracadabra, ואת שני ספרי Antartica. הוא כתב 43 ספרים בסדרת Baby-Sitters Club וספרי הספין אוף שלה.

לרנג'יס היה גם כותב צללים של חלקים מן הסדרות שלושת הבלשים, בני הרדי ו-Sweet Valley Twin. הוא גם כתב מספר ספרים המבוססים על סרטים - סליפי הולו, החוש השישי וכן כתב גרסה של היפה והחיה. הוא כתב גם שלושה ספרים ועוד גרסה אחת לילדים, מתוך סדרת Worlds of Power (הכוללת 8 ספרים ושתי גרסאות לילדים), המבוססת על משחק הווידאו בעל אותו שם. את שלושת הספרים הללו כתב תחת שם עט - A. L. Singer.

ב-2003 הוזמן לרנג'יס על ידי הגברת הראשונה של ארצות הברית דאז, לורה בוש, להתלווה אליה לפסטיבל הספר הרוסי הראשון שאורח על ידי הגברת הראשונה של רוסיה, לודמילה פוטינה, אשתו של ולדימיר פוטין, במוסקבה.

עוד ב-2003 הוזמן לרנג'יס על ידי חברה בריטית להוצאה לאור, Scholastic Corporation שמה, לכתוב את הספר X-Isle, שיצטרף לסדרת Point Horror, שבה היו כבר שני ספרים של לרנג'יס שיצאו ב-1994 - Driver's Dead ו-The Yearbook. ב-2004 הוזמן לכתוב את ספר ההמשך לX-Isle, שנקרא Return to X-Isle.

לרנג'יס כתב גם את הספרים גנב החרבות ומאורת הנחש, שניהם מסדרת 39 רמזים. הוא היה גם אחד מכותבי הספר-בעל-ארבעת-הכותבים הווספרים באים שחתם את הסדרה המדוברת. הוא גם כתב את הספר השלישי בסדרת ההמשך הקרויה קהילים נגד ווספרים (במקור: Cahills vs. Vespers), באמצע הלילה. ב-2014 הוציא את הספר הראשון בסדרת "שבעת הפלאים" - "הקולוסוס מתעורר", ובשנים שלאחר מכן הוציא את ארבעת הספרים הבאים בסדרה - אבודים בבבל, קבר הצללים, קללת המלך וב-2016 את הספר האחרון בסדרה, סדק בזמן.

==חיים אישיים==
לרנג'יס הוא בנו של עובד חברת הטלפון של ניו יורק (New York Telephone) ומזכירה בדימוס של בית ספר יסודי. בילדותו הוא גר בפריפורט שבניו יורק, ארצות הברית. הוא בעל תואר בביוכימיה מטעם אוניברסיטת הרווארד.

נכון ל-2021 לרנג'יס גר בניו יורק, יחד עם אשתו המוזיקאית טינה דברון, ועם שני ילדיהם ניק וג'ו.

==קישורים חיצוניים==

* 

==הערות שוליים==

*
קטגוריה:ניו יורק: אישים
קטגוריה:סופרים אמריקאים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1955
בית הכנסת הגדול (לונדון)

בית הכנסת הגדול (באנגלית: The Great Synagogue) בלונדון היה בית כנסת אשכנזי אשר היווה במשך מאות שנים המרכז הרוחני של הקהילה היהודית-אשכנזית בלונדון, אחת הקהילות הוותיקות והגדולות של יהדות אנגליה. בית הכנסת נחרב במהלך הבליץ על לונדון במלחמת העולם השנייה.

==היסטוריה==
רב בית הכנסת, [[יוסף צבי הרץ צופה בהריסות בית הכנסת לאחר הפצצתו על ידי הגרמנים]]
בית כנסת ראשון בלונדון לאחר שיבת היהודים לאנגליה ב-1655 מאז שגורשו ממנה ב-1290, נבנה ב-Duke's Place סביבות שנת 1690 במימונו של בנימין לוי. בערך לאחר שש שנים ייסדו היהודים במקום גם בית קברות יהודי.

בראש השנה ה'תפ"ב, ספטמבר 1722, נחנך מבנה חדש לבית הכנסת, אשר בנייתו מומנה בעזרת 2,000£ שתרם איש העסקים משה הרט , אחיו של הרב הראשי של בריטניה דאז הרב אורי פייבוש המבורגר (אהרן הרט). בניין גדול יותר בעיצובו של ג'ורג' דאנס האב נחנך כעבור 44 שנים, באוגוסט 1766. 

בין השנים 1788-1790 שוב נבנה בית הכנסת מחדש, ועמד על תילו למעלה ממאה וחמישים שנה. על ניהול התרומות להקמת בניין זה הייתה ממונה ג'ודית' הרט לוי , בתו של משה הרט. התקציב להקמת הבניין היה הפעם 4,000£. האדריכל, ג'יימס ספילר, עיצב את המבנה בסגנון קלאסי המזוהה עם ג'ון אדם.

בית הכנסת נחרב בהפצצות הגרמנים על לונדון במלחמת העולם השנייה ב-10 במאי 1941.

==קישורים חיצוניים==

* [http://www.jewishgen.org/JCR-UK/London/city_gsduke/index.htm The Great Synagogue] – בית הכנסת ב-Jewish Communities and Records - UK
* 

==הערות שוליים==

קטגוריה:לונדון: בתי כנסת
קטגוריה:בתי כנסת שנחרבו
קטגוריה:מבנים שנפגעו במהלך הבליץ
קטגוריה:בתי כנסת אשכנזיים
אמיל קלפרון

אמיל קלפרון, בסביבות 1834
בנואה פול אמיל קלפרון (בצרפתית: Benoît Paul Émile Clapeyron; 26 בינואר 1799 – 28 בינואר 1864) היה מהנדס ופיזיקאי צרפתי, מן האבות המייסדים של התרמודינמיקה.

==שנותיו הראשונות==
נולד בפריז למריה אגתה גוד וקלאוד קלפרון שהיה סוחר. הוא למד במכללת ז'ואיאי (Juilly), לפני שעבר ללמוד במוסדות הגבוהים אקול פוליטקניק ואקול דס מיינס (École des Mines). נשא לאישה את מלני וסאר, בתו של המהנדס פייר דומיניק באזיין (Pierre-Dominique Bazaine).

==עבודתו== 
קלפרון פיתח דרך אלגנטית להצגת ממצאים בתרמודינמיקה, ותיאר לראשונה את מעגל קרנו כעקום סגור בדיאגרמה של לחץ כפונקציה של נפח.

קלפרון פיתח את הרעיון של תהליך הפיך ואף קבע את "עקרון קרנו", המוכר כיום כחוק השני של התרמודינמיקה.

קלפרון גם גזר את קשר קלאוזיוס - קלפרון, המאפיין את מעבר הפאזה בין שתי פאזות שונות של חומר.

==פרסומים==
*1832: Vues politiques et pratiques sur les travaux publics en France, Paris: Éverat (עם אז'ן פלאשה, סטפן מוני וגבריאל לאמה)
*1834: Puissance motrice de la chaleur, Journal de l'École Royale Polytechnique, Vingt-troisième cahier, Tome XIV, 153–190
*1858: Notice : Les Travaux, imprimerie Mallet-Bachelier, Paris

==הנצחה==
*אחד מ-72 השמות החרוטים על מגדל אייפל.
*רחוב קלפרון (Rue Clapeyron) שנמצא ברובע השמיני של פריז קרוי על שמו .

==קישורים חיצוניים==
 

* O'Connor, John J.; Robertson, Edmund F., [http://www-history.mcs.st-andrews.ac.uk/Biographies/Clapeyron.html Benoît Paul Émile Clapeyron], MacTutor History of Mathematics archive, University of St Andrews
* Hirsch, Bernard, [http://www.annales.org/archives/x/clapeyron.html Benoît-Paul-Emile Clapeyon], École Poytechniqes archives 

==הערות שוליים==

קטגוריה:פיזיקאים צרפתים
קטגוריה:בוגרי אקול פוליטקניק
קטגוריה:אישים שהונצחו על מגדל אייפל
קטגוריה:צרפתים שנולדו ב-1799
קטגוריה:צרפתים שנפטרו ב-1864
ג'סיקה סלואן

ג'סיקה סלואן (באנגלית: Jessica Sloan; נולדה ב-2 בנובמבר 1982) היא שחיינית קנדית. סלואן התחרתה במשחקים הפאראלימפיים בעבור המשלחת הקנדית פעם אחת בלבד, וזכתה בשש מדליות זהב פאראלימפיות.

==קריירה==
ב השתתפה סלואן במשחקים הפאראלימפיים בפעם היחידה בקריירה, וזכתה בשש מדליות זהב. במשחה ל-50 מטר חופשי (קטגוריה S10) היא קבעה שיא עולם של 28.52 שניות במקצה המוקדם, אותו שיפרה במקצה הגמר וזכתה במדליית הזהב עם תוצאה של 28.44 שניות. במקצה ל-100 מטר פרפר קבעה במקצה המוקדם שיא פאראלימפי של 1:18.35 דקות, ובמקצה הגמר שיפרה אותו והעמידה שיא עולם חדש של 1:16.93 דקות, ובמקצה ל-100 מטר חופשי שוב קבעה שיא עולם במקצה המוקדם, עם 1:02.84 דקות, אותו שיפרה במקצה הגמר כשעצרה את השעון על 1:01.67 דקות.

במשחה ל-200 מטר מעורב אישי זכתה סלואן במדליית זהב נוספת כשקבעה שיא עולם של 2:33.64 דקות, לפני ג'מה דשווד האוסטרלית שזכתה במדליית הכסף עם 2:41.39 דקות, והגרמנייה קלאודיה הנגסט עם 2:43.02 דקות. במקצה השליחות ל-4X100 חופשי שברה שיא עולם לצידן של סטפני דיקסון, דניאל קמפו ואנדראה קול כשקבעו 4:38.01 דקות, ובמשחה הקבוצתי ל-4X100 מעורב, לצידן של דיקסון, אליזבת ווקר ודרדה בייגר סייעה לנבחרתה לקבוע שיא עולם נוסף של 5:07.56 דקות.

סלואן השתתפה במשחקים גם במשחה ל-100 מטר בסגנון גב, בו סיימה אחרונה במקצה הגמר עם תוצאה של 1:19.06 דקות, ובמקצה ל-400 מטרים בסגנון חופשי בו סיימה במקום הרביעי עם תוצאה של 4:54.00 דקות.

==קישורים חיצוניים==

==הערות שוליים==

קטגוריה:שחייניות קנדיות
קטגוריה:אלופות פאראלימפיות
קטגוריה:ספורטאיות ספורט נכים
קטגוריה:שחייניות במשחקים הפאראלימפיים סידני (2000)
קטגוריה:קנדיות שנולדו ב-1982
אייל ברטוב

אייל ברטוב
אייל ברטוב (נולד ב-25 בדצמבר 1958) הוא צלם טבע ישראלי.

==ביוגרפיה==
ברטוב הוא צלם סטילס ווידאו ובמאי סרטים, המתמחה בנושאי הטבע, הזואולוגיה והאנתרופולוגיה. הוא מצלם ומפיק סרטים באורך מלא עבור הנשיונל ג'יאוגרפיק, וכן עבור ארגוני טבע וסביבה בישראל.

ברטוב צילם, ערך, והפיק את הסדרה "ישראל הפראית" משנת 2016, שמתמקדת בטבע הישראלי והופקה עבור ערוצי הסמית'סוניאנס בקנדה ובארצות הברית. הסדרה כוללת חמישה פרקים של שעה: נדידת הציפורים, החבל הים תיכוני, מדבר יהודה וים המלח, הרי אילת וים סוף, ארץ הנגב.

העבודות של ברטוב מתפרסמות בתערוכות, במגוון רחב של מגזינים, ספרים, אנציקלופדיות ותוכניות טלוויזיה. הוא פעיל, בנוסף, במאבקים לשמירה על הטבע והסביבה, ופעילותו באה לידי ביטוי בתמונות, סרטים, הרצאות ופעילות ציבורית.

ברטוב הדריך למעלה מ-120 מסעות ליבשת אפריקה, לארצות קניה, טנזניה וזנזיבר, איי סיישל, דרום אפריקה, נמיביה, בוצואנה וזימבבואה. כמו כן הדריך וצילם מסעות באנטארקטיקה, בשפיצברגן, באסיה - בדרך המשי, בהודו ובתאילנד.

ברטוב נשוי ולו שני ילדים. מתגורר במושב שדה יצחק.

==סרטים- צילום, בימוי ועריכה==

==תערוכות==
*1994 - השתתפות בתערוכה "אפשר גם אחרת" - תערוכת שמירת טבע בכנסת ישראל
*1994 - השתתפות בתערוכה "חיות נכחדות" בגן החיות התנ"כי בירושלים
*1995 - השתתפות בתערוכה " לטוס עם הציפורים"
*1996 - השתתפות בתערוכה "מסע עולמי" - החברה הגאוגרפית
*1999 - תערוכה " בין מציאות לדמיון" - תמונות ממסע בכדור פורח במזרח אפריקה
*2002 - "התערוכה העולמית לצילומי עיתונות 2002 " צוותים בעבודה" מרכז עזריאלי.
*2004 - תערוכת יחיד במרכז עינב "שני צדדים למטבע" אדם טבע ודין
*2005 - תערוכת "טבע האדם " בגלריית " ארט ספייס " ת"א
*2007 - תערוכת יחיד- "מעוף בין הבריכות" במעיין צבי, עופות מים ונופי ים
*2008 - תערוכת יחיד בנושא שמירת הסביבה במרכז לפיתוח קיסריה
*2009 - "חולות" – תערוכת יחיד בנושא חולות ברחבי העולם, במוזיאון הגאולוגי ברמת השרון
*2013 - "ארץ אחרת"- תערוכת יחיד במוזיאון הפתוח לצילום בתל חי, בנושא טבע ישראלי והקונפליקט עם האדם והשפעותיו
*2013 - "טבע עולמי- טבע מקומי 1"- מציג עיקרי בתערוכה קבוצתית במוזיאון א"י, בשיתוף ה-BBC
*2014 - "טבע עולמי- טבע מקומי 2"- תערוכה קבוצתית במוזיאון א"י, בשיתוף ה-BBC
*2015-2016 - "ישראל היפה בירוק" – תערוכת נופי צומח בנתב"ג, המועצה לישראל יפה. התערוכה מוצגת בכנסת ישראל
*2016 - 4 תערוכות למשרד החוץ, עבור שגרירויות ישראל בעולם: ציפורי ישראל, נופי ישראל, מים בישראל, עבר ועתיד בארץ
*2016 - "חיות הפרא של נחום גוטמן" – תערוכה במוזיאון האדם והחי ר"ג.

==פרסום ספרים, תקליטורים, תמונות ומאמרים==

==קישורים חיצוניים==

* 
* 
* 
* https://www.goodlifetv.co.il/trips/wild-israel-ep1/, הסדרה ישראל הפראית באתר גודיז 

==הערות שוליים==

קטגוריה:צלמי טבע ישראלים
קטגוריה:בוגרי תיכון קציר (רחובות)
קטגוריה:מועצה אזורית מנשה: אישים
קטגוריה:ישראלים שנולדו ב-1958
ליאורה גושן

ליאורה גוֹשֶן (נולדה ב-1947) היא קריינית ותיקה בקול ישראל.

==ביוגרפיה==

ליאורה גושן נולדה בירושלים כליאורה פולישוק. את שירותה הצבאי עשתה בגלי צה"ל שם נקראה ליאורה מגל, והגישה את מצעד הפזמונים העברי בסוף שנות השישים. בשנת 1969 עברה לעבוד בקול ישראל, בתחילה בתסכיתי רדיו, יחד עם דויד גרוסמן, מוטי ברכאן, רעיה אדמוני, ואחרים. המשיכה כמגישת תוכניות מוזיקה קלאסית בקול המוסיקה, במקביל לקריאת חדשות.

מאז 1973 היא משמשת קריינית חדשות בכירה, ומדריכה קריינים, מגישים וכתבים. כמו כן משמשת מאמנת אישית, ושייכת ללשכת המאמנים בישראל. מתחילת שנות השמונים היא מכשירה ומאמנת את הקריינים החדשים ברשות השידור ונחשבת סמכות בהגייה ובקריינות.

בשנת 2005 פרשה מן התחנה ביחד עם קריינים ועובדים נוספים, בעקבות תוכנית פרישה לעובדי רשות השידור שיזם משרד האוצר, אך כעבור שלושה חודשים שבה לעבודתה.

גושן חובבת שפות ושולטת ברוסית, סינית ויפנית.

נשואה ליעקב גושן, אותו הכירה בגלי צה"ל, שם עבד כטכנאי, ואם לשניים.

בתוכנית הטלוויזיה "בובה של לילה" גילם נדב אבקסיס את מגישת חדשות הספורט הפרודית "ליאורה חושן", שמהווה פרודיה על גושן ועל שדרניות רדיו דומות.

==קישורים חיצוניים==

* 

==הערות שוליים==

קטגוריה:סגל קול ישראל
קטגוריה:חיילי גלי צה"ל
קטגוריה:מאמנים אישיים ישראלים
קטגוריה:קרייניות חדשות ישראליות
קטגוריה:קרייני חדשות ישראלים
קטגוריה:מאמנות אישיות ישראליות
קטגוריה:ישראליות שנולדו ב-1947
קטגוריה:ישראלים שנולדו ב-1947
צנינית ענק

צְנִינִית עֲנָק (שם מדעי: Caranx ignobilis) הוא דג-ים גדול ממשפחת הצניניתיים, והגדול ביותר מהסוג צנינית. תפוצתו משתרעת במים הטרופיים והסובטרופי באוקיינוס ההודי והאוקיינוס השקט. אורכו עשוי להגיע ל-1.7 מטר ולמשקל של 80 ק"ג. צבעו כסוף עם כתמים כהים, אולם זכרים בוגרים עשויים להיות בעלי מופע שחור. אזור מחייתם של הפרטים הצעירים במים רדודים והבוגרים במים עמוקים יותר.

צנינית ענק הוא טורף-על עוצמתי באזורים רבים בתחומי תפוצתו, וידוע כי הוא צד כאינדיבידואל וכלהקה. טרפו מורכב בעיקר מדגים אולם סרטנאים, סילוניות ורכיכות אחרות מהווים תוספת חשובה לתזונתו. לצורך הציד צנינית ענק נוקט באסטרטגיות שונות כגון ניצול נוכחות כלבי ים וכרישים המניסים את טרפו ממחבואם. זמן רביית המין הוא בחודשי השנה החמים יותר. הטלת הביצים מתרחשת במצב מחזורי מסוים של הירח ובהתגודדות להקות רבייה. קצב גדילתו של המין היא מהירה יחסית. הדג בעל חשיבות לענף הדיג המסחרי כמו גם לספורט הדיג.

==קישורים חיצוניים==

==הערות שוליים==

קטגוריה:טקסונים שתוארו בידי פטר פורסקל
קטגוריה:צניניתיים
קטגוריה:דגי מאכל
קטגוריה:דגים: טורפי-על
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
קטגוריה:בעלי חיים שתוארו ב-1775